बोलीं- लिटिल डार्लिंग आपसे मिलने का इंतजार नहीं होता, कटरीना के भाई संग हैं डेटिंग की खबरें
Bollywood Actress Ileana D'Cruz Pregnancy Announcement - र्फी एक्ट्रेस इलियाना डिक्रूज ने मंगलवार सुबह अपनी प्रेग्नेंसी की अनाउंसमेंट की। इंस्टाग्राम पर पोस्ट शेयर करते हुए एक्ट्रेस ने फैंस को गुडन्यूज दी और बताया कि वो जल्द ही अपने पहले बेबी का स्वागत करने जा रही हैं।
बर्फी एक्ट्रेस इलियाना डिक्रूज ने मंगलवार सुबह अपनी प्रेग्नेंसी की अनाउंसमेंट की। इंस्टाग्राम पर पोस्ट शेयर करते हुए एक्ट्रेस ने फैंस को गुडन्यूज दी और बताया कि वो जल्द ही अपने पहले बेबी का स्वागत करने जा रही हैं।
इलियाना ने खूबसूरत फोटोज के जरिए किया प्रेग्नेंसी का ऐलान
कुछ घंटों पहले इलियाना ने इंस्टाग्राम पर दो खूबसूरत ब्लैक एंड व्हाइट तस्वीरें शेयर की हैं। पहली फोटो में छोटे बच्चे का एक आउटफिट रखा हुआ है, जिस पर लिखा है- ‘अब एडवेंचर शुरू हो गया है।’
दूसरी फोटो में एक पेंडेंट है, जिस पर मम्मा लिखा हुआ है। दोनों तस्वीरों को शेयर करते हुए इलियाना ने लिखा- ‘जल्द आ रहा है, लिटिल डार्लिंग तुमसे मिलने का इंतजार नहीं कर सकती हूं।’
तुम्हारा जल्द स्वागत है माय न्यू ग्रैंड बेबी- इलियाना की मां 
इलियाना की इस फोटो पर उनकी मां समीरा डिक्रूज ने अपने ग्रैंड चिल्ड्रेन के आने की खुशी जाहिर की। उन्होंने लिखा- 'इस दुनिया में तुम्हारा जल्द ही स्वागत है माय न्यू ग्रैंड बेबी, तुमसे मिलने का इंतजार नहीं हो रहा है।'
सेलेब्स और यूजर्स ने इलियाना को दी बधाइयां 
सेलेब्स समेत कई फैंस ने इलियाना को उनकी जिंदगी की नई शुरुआत के लिए बधाइयां दी हैं। एक्ट्रेस निशा अग्रवाल ने लिखा- बेहद खूबसूरत आपको बहुत-बहुत बधाइयां। फरहान अख्तर की वाइफ ने लिखा- बधाई हो, मुझे यह खबर बेहद पसंद आई। फिल्म मैं तेरा हीरो में इलियाना की को-एक्ट्रेस रहीं नर्गिस ने भी उन्हें इस नई शुरुआत शुरुआत के लिए बधाइयां दी हैं।
फैंस ने लगाई पिता का नाम पूछने वाले यूजर्स की क्लास 
इलियाना का पोस्ट सामने आते ही जहां एक तरफ उन्हें ढेर सारी बधाइयां मिल रही हैं, तो वहीं दूसरी तरफ कई ऐसे लोग हैं जो कमेंट सेक्शन में बच्चे के पिता का नाम पूछ रहे या इलियाना की शादी को लेकर सवाल कर रहे हैं। ऐसे में इलियाना के फैंस ने उन्हें करारा जवाब दिया है।
एक यूजर ने कमेंट सेक्शन में लिखा- ‘ लोग पूछ रहे हैं कि उन्होंने कब शादी की और पिता कौन हैं? आप बिना शादी किए भी एक बच्चा पैदा कर सकते हैं। यह उनकी चिंता होनी चाहिए कि बच्चे के पिता कौन हैं, हमें उससे कोई लेना-देना नहीं होना चाहिए। दूसरे यूजर ने लिखा- यह समाज मानसिक रूप से बीमार है। यह उसकी पसंद और उसकी जिंदगी है। हम किसी को भला क्यों जज कर रहे हैं।
​​ऑस्ट्रेलियन फोटोग्राफर एंड्रू नीबोन के साथ उड़ी थी शादी की खबरें 
मीडिया रिपोर्ट्स की मानें तो इलियाना डिक्रूज ऑस्ट्रेलियन फोटोग्राफर एंड्रू नीबोन के साथ रिलेशनशिप में थीं। ऐसे भी खबरें थी कि दोनों शादी कर ली थी, लेकिन 2019 में कपल एक-दूसरे से अलग हो गया।
कटरीना के भाई के साथ जुड़ा है इलियाना का नाम 
साल 2022 में इलियाना का नाम कटरीना कैफ के कजिन और मॉडल सेबेस्टियन लॉरेंट मिशल के साथ जुड़ा था। रूमर्ड कपल के डेटिंग की खबरें तब आईं, जब कटरीना और विक्की के मालदीव वेकेसन पर इलियाना भी उनके साथ नजर आईं थीं। हालांकि, अभी तक इलियाना ने इस रिलेशनशिप के बारे में खुलकर कुछ भी नहीं कहा है।
